|  |  |
| --- | --- |
| **MESTNA OBČINA PTUJ** ŽUPAN |  |

Številka: 007-32/2010-7

Datum: 30. 11. 2016

**MESTNEMU SVETU**

**MESTNE OBČINE PTUJ**

**Zadeva: Predlog Sklepa o določitvi vrednosti točke za izračun uporabnin in občinskih taks v Mestni občini Ptuj**

Na podlagi 23. člena Statuta Mestne občine Ptuj (Uradni vestnik Mestne občine Ptuj, št. 9/07) in v skladu s 76. členom Poslovnika Mestnega sveta Mestne občine Ptuj (Uradni vestnik Mestne občine Ptuj št. 12/07, 1/09, 2/14 in 7/15) predlagam Mestnemu svetu Mestne občine Ptuj v obravnavo in sprejem predlog Sklepa o določitvi vrednosti točke za izračun uporabnin in občinskih taks v Mestni občini Ptuj.

 **Miran SENČAR,**

 **župan Mestne občine Ptuj**

Priloga:

* predlog sklepa z obrazložitvijo

 PREDLOG

 december 2016

Na podlagi četrtega odstavka 25. člena Odloka o oglaševanju v Mestni občini Ptuj (Uradni vestnik Mestne občine Ptuj, št. 10/16) in 38. člena Odloka o rabi javnih površin v Mestni občini Ptuj (Uradni vestnik Mestne občine Ptuj št. 7/13, 5/14 in 9/14) ter 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj, na svoji\_\_\_\_\_\_redni seji, dne \_\_\_\_\_\_\_\_, sprejel

**S K L E P**

**o določitvi vrednosti točke za izračun uporabnin in občinskih taks**

**v Mestni občini Ptuj**

**1.**

Vrednost točke za izračun uporabnin in občinskih taks v Mestni občini Ptuj znaša **0,0795.**

**2.**

Z dnem uveljavitve tega sklepa preneha veljati Sklep o določitvi vrednosti točke za izračun uporabnin in občinskih taks v Mestni občini Ptuj (Uradni vestnik Mestne občine Ptuj, št. 14/15).

**3.**

Ta sklep prične veljati naslednji dan po objavi v Uradnem vestniku Mestne občine Ptuj, uporablja pa se od 1. 1. 2017.

Številka: 007-32/2010-7

Datum:

O b r a z l o ž i t e v :

V 25. členu Odloka o oglaševanju v Mestni občini Ptuj (Uradni vestnik Mestne občine Ptuj, št. 10/16, v nadaljevanju: Odlok o oglaševanju) in v prvem odstavku 37. člena Odloka o rabi javnih površin v Mestni občini Ptuj (Uradni vestnik Mestne občine Ptuj št. 7/13, 5/14 in 9/14, v nadaljevanju: Odlok o rabi javnih površin) je določeno, da se taksa plačuje po taksni tarifi, ki je določena v točkah. Višina takse se v primeru oglaševanja izračuna tako, da se določena vrednost točke pomnoži s številom točk taksnega predmeta, površino taksnega predmeta in številom dni. Višine uporabnin in občinskih taks v primerih uporabe javne površine pa se za posamezne javne površine določi tako, da se faktor pomnoži z določeno vrednostjo točke, številom merskih enot in s številom dni rabe javne površine.

Na podlagi 38. člena Odloka o rabi javnih površin in v skladu s četrtim odstavkom 25. člena Odloka o oglaševanju vrednost točke določa Mestni svet Mestne občine Ptuj s sklepom in se usklajuje vsako leto z indeksom rasti cen življenjskih potrebščin po podatkih Zavoda Republike Slovenije za statistiko.

Mestni svet Mestne občine Ptuj je na svoji 13. redni seji, dne 21. 12. 2015, sprejel Sklep o določitvi vrednosti točke za izračun uporabnin in občinskih taks v Mestni občini Ptuj in določil, da vrednost točke za izračun uporabnin in občinskih taks znaša 0,0784.

Po podatkih Urada RS za makroekonomske analize in razvoj je predviden indeks rasti življenjskih potrebščin za leto 2017 v višini 1,4 %, kar pomeni, da se vrednost točke za izračun uporabnin in občinskih taks poveča za 0,0011 in tako znaša 0,0795.

Zaradi navedenega predlagam mestnemu svetu, da predloženi sklep po obravnavi sprejme.

Pripravil:

Tine Janežič

 **Miran SENČAR,**

 **župan Mestne občine Ptuj**